text: Finn serialın başlanğıcında tez-tez düşünmədən hərəkət edən həvəsli bir macəraçı kimi qarşımıza çıxır, lakin serial davam etdikcə daha da ehtiyatlı və düşüncəli olur. O, daim sönməz həvəslə macəra dalınca qaçır. Körpə ikən meşədə köməksiz vəziyyətdə qalan Finn, yardıma ehtiyacı olan insanlara hər zaman kömək edəcəyinə söz verdi. Finn və Ceykin bir çox sərgüzəştləri Ooo dünyasını kəşf etməkdən və dəhşətli bədheybətlərə döyüşməkdən ibarətdir. Onların həyatı bir cəngavərin həyatına bənzəyir, onlar tez-tez zindanlar axtarır, pis niyyətli varlıqlarla mübarizə aparır, şahzadələri xilas edir və nəhayət dünyanı müdafiə edirlər.